Police e Nansana ekutte abantu babiri okugiyambako okunoonyereza ku nfa y’omwana ow’emyaka 9 Bukenya Imran.
Omwana ono yabula nga 09 July,2022, era okuva olwo abadde anoonyezebwa, okutuusa omulambo gwe bweguzuuliddwa mu kinnya kya kazambi, mu maka g’omutuuze ategerekese nga Ssemaganyi Eria ne Ssalongo Bweseri.
Omwogezi wa police mu Kampala n’emiriraano Luke Oweyisigire agambye nti mu kinnya kya kazambi omusangiddwa omulambo gw’omwana, musangiddwamu n’ekidomola ekigambibwa okuba nga mwemwaleetebwa amafuta negayiibwa mu kinnya ekyo, okuziyiza omulambo okuwunya.
Oweyesigire agambye nti nnyina w’omwana abategeezezza nti omwana ono Bukenya Imran yabula ye agenze mu ddwaliro e Mulago okuzaala, gyebaamutegereza nti omwana gweyali alese ewaka yali abuze.
Mu kiseera kino omulambo gutwaliddwa mu ggwanika ly’eddwaliro ekkulu e Mulago, ate abakwate okuli Ssemaganyi Eria ne Ssalongo Bweseri bakyakuumibwa ku police ye Nansana.
Bisakiddwa: Kato Denis
lug_Latn lug_Latn lug_Latn lug_Latn lug_Latn bam_Latn